**RESYME` OG SPØRSMÅL FRA DAGENS TALE, DATERT 05.05.2019, VED EIRIK VIKSE**

TEMA: **ORDET ble menneske**

Teksten er hentet fra Johannes 1.1-18

**Gud ble menneske**

Han kom fra himmelen til vår jord og ble såret på det dypeste. Vi tror på en GUD som elsket oss så mye at han kom ned til den «laveste» av oss. Det er så uforståelig, men sant.

**Gud tok bolig iblant oss**

I det gml. Testamente leser vi at Gud tok bolig i Tabernaklet, han tok bolig i Templet. Men da Ordet ble menneske da tok han bolig iblant oss

**Vi fikk se Guds herlighet**

I bibelen kan vi lese om mange (Johannes, Moses, Paulus) som fikk se Guds herlighet. Vi ser Guds herlighet gjennom korset, døden og oppstandelsen. Vi ser vår tilkortkommenhet. Vi trenger hans NÅDE og vi trenger å kjenne SANNHETEN ( eks.Joh.8.11).

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.